Diari Oficial de la Generalitat Valenciana


Sumari del DOGV 10938, del 26-12-2024 (2024/13808)

ACORD de 23 de desembre de 2024, del Consell, d'autorització de l'increment del límit per a comprometre gasto plurianual a càrrec del capítol 7 del programa pressupostari 125A00 «Administració Local i Organització Territorial del Consell, de la Presidència de la Generalitat (VL 05.003/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10866

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13118

CVE
:   WGQH-N-2828-24466

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Acord

En el pressupost de la Generalitat per a l'exercici 2024, figura en l'annex de transferències i subvencions de capital del programa 125A00 «Administració Local i Organització Territorial del Consell», la línia de subvenció de concessió directa S0638 «Construcció d'una Sala Multiús a Mislata», amb una dotació inicial de 890.000 euros, sent el beneficiari l'Ajuntament de Mislata.

Així mateix, el 3 de novembre de 2021, se subscriu conveni entre la Generalitat, a través de Presidència i l'Ajuntament de Mislata, pel qual es regula i instrumentalitza la subvenció nominativa S0638, amb anualitats d'execució des del 2021 al 2024.

Per part seua, la Direcció General de l'Administració Local constata que l'Ajuntament de Mislata no ha pogut executar les actuacions previstes, i per tant estima necessari s'inicien els tràmits perquè es reajusten les anualitats del conveni mitjançant una nova addenda i que la duració del mateix s'estenga fins a l'anualitat 2027, i per això, és necessari incrementar el nombre d'anualitats i el límit quantitatiu per a adquirir compromisos l'any 2025 i 2026, amb càrrec a la línia de subvenció de concessió S0638 «Construcció d'una Sala Multiús a Mislata», del capítol 7 del programa 125A00 «Administració Local i Organització Territorial del Consell», amb la finalitat d'ampliar el termini d'execució fins a desembre de 2027.

Per això, Presidència de la Generalitat, planteja la necessitat d'incrementar el límit quantitatiu d'acord amb el que establix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre gasto plurianual en el capítol 7, del programa pressupostari 125A00, línia de subvenció de concessió directa S0638, en les anualitats 2025 i 2026, no sent necessària l'ampliació del límit per a l'anualitat 2027.

A este efecte, i en virtut del que es preveu en l’apartat 4 de l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, a proposta de la consellera d'Hisenda i Economia, el Consell, prèvia deliberació

ACORDA

Autoritzar l'ampliació del límit quantitatiu que establix l'article 40.3 de la Llei 1/2015 d’Hisenda Pública, del Sector Públic Instrumental i de Subvencions, per a assumir compromisos de gasto en las anualitats 2025 i 2026, programa pressupostari 125A00 «Administració Local i Organització Territorial del Consell, del capítol 7, línia de subvenció de concessió directa S0638 «Construcció d'una Sala Multiús a Mislata», d'acord amb el següent detall:

|  |  |  |
| --- | --- | --- |
| Anualitat | Límit Actual | Límit Modificat |
| 2025 | 623.000,00 | 900.000,00 |
| 2026 | 534.000,00 | 1.544.846,53 |

  
  

València, 23 de desembre de 2024

SUSANA CAMARERO BENÍTEZ

La consellera secretària